open-index/open-wikipedia-markdown huggingface dataset:
বাংলাদেশ কৃষি গবেষণা কাউন্সিল

**বাংলাদেশ কৃষি গবেষণা কাউন্সিল** বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। *জাতীয় কৃষি গবেষণা পদ্ধতি* সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। এর সদরদপ্তর ঢাকায় অবস্থিত।

## ইতিহাস ও গঠন
রাষ্ট্রপতির আদেশ নং ৩২- *বাংলাদেশ কৃষি গবেষণা পরিষদ আদেশ, ১৯৭৩* বলে ৫ এপ্রিল, ১৯৭৩ সালে এই প্রতিষ্ঠানের জন্ম হয়। পরবর্তীতে জাতীয় পর্যায়ে কৃষির কার্যপরিধি অধিকতর বৃদ্ধি, সুসংহত ও জোরদার করার লক্ষ্যে ১৯৯৬ সালে "বাংলাদেশ কৃষি গবেষণা কাউন্সিল আইন, ১৯৯৬" পুনঃপ্রনয়ন করা হয়। এই আইনের আওতায় কৃষি খাতের অধীন শস্য, প্রাণিসম্পদ, মৎস্য ও বন বিষয়ক মন্ত্রণালয়ের সাথে সংশ্লিষ্ট দশটি জাতীয় গবেষণা ইনষ্টিটিউট ও বাংলাদেশ কৃষি গবেষণা কাউন্সিলকে নিয়ে জাতীয় কৃষি গবেষণা সিস্টেম (নার্স) পুনঃর্গঠিত হয়।

## কার্যক্রমসমূহ
* কৃষি ক্ষেত্রে বিদ্যমান সমস্যা নিরসনের লক্ষ্যে কার্যকর ব্যবস্থা গ্রহণ করা।
* ইনস্টিটিউট কর্তৃক পরিচালিত গবেষণা কার্যক্রমের দিক-নির্দেশনামূলক গবেষণা পরিকল্পনা প্রণয়ন করা।
* নতুন গবেষণা প্রতিষ্ঠান, গবেষণা কেন্দ্র, গবেষণা স্থল, গ্রন্থাগার, তথ্য কেন্দ্র, যাদুঘর প্রতিষ্ঠার বিষয়ে সরকারকে সুপারিশ করা।

## জাতীয় কৃষি গবেষণা সিস্টেম
বাংলাদেশ কৃষি গবেষণা ইনস্টিটিউট আইন, ২০১২ মোতাবেক ১২টি কৃষি গবেষণা ইনস্টিটিউট নিয়ে গঠন করা হয় জাতীয় কৃষি গবেষণা সিস্টেম (নার্স)। 

* বাংলাদেশ কৃষি গবেষণা ইনস্টিটিউট (বারি)
* বাংলাদেশ ধান গবেষণা ইনস্টিটিউট (ব্রি)
* বাংলাদেশ পাট গবেষণা ইনস্টিটিউট (বিজেআরআই)
* বাংলাদেশ পরমাণু কৃষি গবেষণা ইনস্টিটিউট (বিনা)
* বাংলাদেশ ইক্ষু গবেষণা ইনস্টিটিউট (বিএসআরআই)
* মৃত্তিকা সম্পদ উন্নয়ন ইনস্টিটিউট (এসআরডিআই)
* বাংলাদেশ মৎস্য গবেষণা ইনস্টিটিউট (এফআরআই)
* বাংলাদেশ প্রাণিসম্পদ গবেষণা ইনস্টিটিউট (বিএলআরআই)
* বাংলাদেশ বন গবেষণা ইনস্টিটিউট (বিএফআরআই)
* বাংলাদেশ চা গবেষণা ইনস্টিটিউট (বিটিআরআই)
* বাংলাদেশ রেশম গবেষণা ও প্রশিক্ষণ ইনস্টিটিউট (বিএসআরটিআই)
* বাংলাদেশ তুলা উন্নয়ন বোর্ড (সিডিবি) 

## আরো দেখুন
* কৃষি মন্ত্রণালয়

## তথ্যসূত্র

## বহিঃসংযোগ
* বাংলাদেশ কৃষি গবেষণা কাউন্সিলের ওয়েবসাইট
* 

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ ভিত্তিক কৃষি সংগঠন
বিষয়শ্রেণী:বাংলাদেশের কৃষি গবেষণা প্রতিষ্ঠান
ভারতীয় শাস্ত্রীয় সংগীত

**ভারতীয় শাস্ত্রীয় সংগীতের** চর্চা ভারতে বৈদিক যুগ হতেই চলে আসছে। প্রায় ২০০০ বছরের পুরোনো এই চর্চা মূলতঃ মন্দিরে পরিবেশিত স্তোত্র হতেই সৃষ্টি হয়েছে। সামবেদে সংগীতকে একটি পূর্ণাঙ্গ ও বিস্তারিত বিষয় হিসেবে আলোচনা করা হয়েছে।

বর্তমানে ভারতীয় শাস্ত্রীয় সংগীতের প্রধান দুটি ধারা বিদ্যমান:
* হিন্দুস্থানী সংগীত বা *হিন্দুস্থানী উচ্চাঙ্গ সংগীত* এবং
* কর্নাটকী সংগীত।

হিন্দুস্থানী ও কর্নাটকী সংগীতের কিছু কাঠমোগত বৈশিষ্ট ও রীতি রয়েছে। উভয় ধরনের সংগীতেই রয়েছে দুটি মৌলিক উপাদান যা তাল ও রাগ হিসেবে পরিচিত। রাগ সাতটি সুর সা-রে-গা-মা-পা-ধা-নি এবং ২২ টি শ্রুতির সমন্বয়ে সৃষ্টি হয়। ভারতীয় শাস্ত্রীয় সংগীতের পরিবেশনা হয় মূলতঃ দু'ভাবে, কন্ঠে ও বাদ্যযন্ত্রে। ভারতীয় শাস্ত্রীয় সংগীতের এককভাবে পরিবেশনকারী যন্ত্রসমূহ হচ্ছে সরোদ, সেতার, সুরবাহার, বীণা, সারেঙ্গী, বাঁশী, হারমোনিয়াম,  বেহালা, সন্তুর, তবলা, মৃদঙ্গ। এছাড়াও সহায়ক যন্ত্রসমূহ হচ্ছে তানপুরা, এস্রাজ, পাখোয়াজ ইত্যাদি।

হিন্দুস্তানী উচ্চাঙ্গ সংগীতের প্রচলন মূলতঃ উত্তর ভারতে এবং কর্ণাটকীয় উচ্চাঙ্গ সংগীত মূলতঃ দক্ষিণ ভারতে দেখা যায়।

## হিন্দুস্থানী সংগীত
হিন্দুস্থানী সংগীত বা হিন্দুস্থানী উচ্চাঙ্গ সংগীতের চর্চা বৈদিক যুগ হতে চলে আসলেও কেবলমাত্র হিন্দু সংগীতের ঐতিহ্যই এতে নিবদ্ধ থাকেনি। বৈদিক দর্শন, ভারতের দেশজ শব্দ সুর এবং পারস্যের সাঙ্গীতিক প্রভাবে ঋদ্ধ হয়েছে উত্তর ভারতের এই হিন্দুস্থানী উচ্চাঙ্গ সংগীত। পারস্যের সাঙ্গীতিক প্রভাব এসেছে মূলতঃ আফগান ও মুঘল সম্রাটদের মাধ্যমে।

হিন্দুস্থানী সংগীতের মূল প্রেরণা এসেছে হিন্দু ধর্মে নব রস হতে। রাগ আশ্রিত এই সাঙ্গীতিক প্রকাশ বর্তমান অব্দি অতি জনপ্রিয়তায় আসীন হয়ে আছে। সাত সুর ও ২২টি শ্রুতির সমন্বয়ে আরোহণ অবরোহন বিন্যাস, বাদী ও সমবাদী স্বরের প্রয়োগ এবং মীড়, গমক ও অন্যান্য সাঙ্গীতিক কৌশলের মাধ্যমে উচ্চাঙ্গ শাস্ত্রীয় সংগীত রাগসমূহপরিবেশন করা হয়। ত্রয়োদশ এবং চতুর্দশ শতব্দীতে ভারতীয় উচ্চাঙ্গ শাস্ত্রীয় সংগীতের ধারা সমমায়িক ধর্মীয়, লোকগীতি এবং নাট্যকলার সাঙ্গীতিক প্রকাশ হতে স্বতন্ত্র রূপ লাভ করেছে। ধ্রুপদ, ধামার, খেয়াল হচ্ছে বিভিন্ন ধরনের হিন্দুস্তানী সংগীতের প্রকাশভঙ্গী। তবে সবচেয়ে জনপ্রিয় হচ্ছে খেয়াল।

পণ্ডিত বিষ্ণুনারায়ণ ভাতখন্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সংগীতের রাগ সমূহকে দশটি ঠাট বা গ্রুপে ভাগ করেছেন। এর আগে এগুলো বিভাজিত ছিল রাগ (পুরুষ), রাগিণী (স্ত্রী) এবং পুত্রা (সন্তান) হিসেবে। কেউ কেউ মনে করেন ভারতীয় উচ্চাঙ্গ শাস্ত্রীয় সংগীতে সময় ও কাল নির্ভর রাগ রয়েছে প্রায় ৬,০০০ টি।

## কর্ণাটী সংগীত
কর্ণাটী সংগীত বা কর্ণাটকীয় উচ্চাঙ্গ সংগীত হচ্ছে ভারতীয় উচ্চাঙ্গ শাস্ত্রীয় সংগীতের আদিতম রূপ। দক্ষিণ ভারতে উদ্ভূত কর্ণাটী সংগীত হচ্ছে পৃথিবীর প্রচীনতম সংগীতসমূহের একটি। এটিতেও রাগ ও তালের প্রকাশ ঘটেছে ভিন্ন মাত্রায়। কর্ণাটী সংগীততে ৭২টি মেলোডিক কোড রয়েছে যেগুলোকে মেলাকারটা রাগ বলা হয়। এর সাথে সঙ্গত করবার জন্য রয়েছে ১০৮ ধরনের তাল।

পূরণধারা দাসকে (১৪৮০-১৫৬৪) কর্ণাটী সংগীতের পিতা বলা হয়। তিনি ছিলেন একজন সন্ন্যাসী ও হিন্দু দেবতা কৃষ্ণ (বিষ্ণু, বিত্তল অবতার)-এর ভক্ত। তিনি প্রায় ৪,৭৫,০০০ সংগীত রচনা করেছেন যার বেশীর ভাগই হারিয়ে গেছে। তিনিই পরবর্তী যুগের কর্ণাটী সংগীতের রচয়িতাদের প্রেরণা ছিলেন।

## তথ্য উৎস

বিষয়শ্রেণী:ভারতীয় শাস্ত্রীয় সঙ্গীত
ঠাট

**ঠাট** বা **মেল** হচ্ছে ভারতীয় শাস্ত্রীয় সঙ্গীতের এক ধরনের সাঙ্গীতিক প্রকাশ যা মূলতঃ রাগ সঙ্গীতকে শ্রেণীবদ্ধ করেছে। ঠাট এক বিশেষ শ্রেণীর স্বর সমগ্র। প্রতিটি ঠাটই ভিন্ন ভিন্ন শুদ্ধ ও বিকৃত সুরের সমন্বয়ে গঠিত। একটি সপ্তকের ১২টি ঘরের মধ্যে ৭টি করে স্বর নিয়ে এক-একটি ঠাট গঠিত হয়েছে।

মেল স্বর-সমূহের এক বিশিষ্ট রচনা যার থেকে উৎপন্ন হয়।

ঠাটের নিম্নলিখিত বিশিষ্টগুলি উল্লেখযোগ্য:
# ঠাটের স্বর-সংখ্যা হবে সাতটি।
# সাতটি স্বরই হবে ক্রমানুসারে, যেমন&mdash;সা রে গ ম প ধ নি।
# ঠাটে কেবলমাত্র আরোহ হয়।
# একই ঠাটে শুদ্ধ ও বিকৃত স্বর পাশাপাশি ব্যবহৃত হয় না।
# ঠাট রচনায় রঞ্জকতা না থাকলেও চলে।
# ঠাট গাওয়া যায় না।

একটি ঠাটের অধীনে অনেকগুলো রাগ থাকে।

অপর দিকে এই সাতটি শুদ্ধ স্বর এর মধ্যে ৫টি স্বর এর বিকৃত রূপ রয়েছে:

র → ঋ   (কোমল রে)

গ → জ্ঞ   (কোমল গা)

ম → হ্ম   (তীব্র/কড়ি মা)

ধ → দ    (কোমল ধা)

ন → ণ    (কোমল নি)

## মৌলিক ঠাটসমূহ
পণ্ডিত বিষ্ণুনারায়ণ ভাতখণ্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সঙ্গীতের রাগ সমূহকে দশটি ঠাট বা শ্রেণীতে বিন্যস্ত করেছেন । মোটামুটিভাবে এই শ্রেণী বিভাজনই সর্বজন গৃহীত। এই রাগ-রাগিনী নিম্নলিখিত ১০টি মুখ্য ঠাটের উপরেই বিভাজিত।
# বিলাবল - স র গ ম প ধ ন
# কল্যাণ - স র গ হ্ম প ধ ন
# খাম্বাজ - স র গ ম প ধ ণ
# ভৈরব - স ঋ গ ম প দ ন
# পূর্বী - স ঋ গ হ্ম প দ ন
# মারওয়া - স ঋ গ হ্ম প ধ ন
# কাফী - স র জ্ঞ ম প ধ ণ 
# আশাবরী - স র জ্ঞ ম প দ ণ 
# ভৈরবী - স ঋ জ্ঞ ম প দ ণ
# তোড়ী - স ঋ জ্ঞ হ্ম প দ ন

## জনক ঠাট কাকে বলে?
সকল ঠাট থেকেই রাগ উৎপন্ন হতে পারে না। মুষ্টিমেয় কয়েকটি মাত্র ঠাট থেকে রাগ উৎপন্ন হয় এবং রাগ উৎপাদক সেই বিশেষ ঠাটগুলিকে বলা হয় **জনক ঠাট**। হিন্দুস্তানি সংগীতে প্রচলিত ১০টি ঠাটকেই জনক বলা চলে।

## পণ্ডিত ব্যঙ্কটমুখীর ৭২টি ঠাট
দাক্ষিণাত্যের পণ্ডিত ব্যঙ্কটমুখী তাঁর ‘চতুর্দশী প্রকাশিকা’ গ্রন্থে গণিতশাস্ত্রের সাহায্যে প্রমাণ করেছেন যে ১২টি স্বর থেকে মোট ৭২টি ঠাট উৎপন্ন হতে পারে। প্রথমত তিনি সা, ঋা, রা, জ্ঞা, মা, হ্মা, পা, দা, ধা, ণা, না&mdash;এই ১২টি স্বর থেকে তীব্র-মধ্যম বাদ দিয়ে তার-ষড়জ অন্তর্ভুক্ত করে ১২টি স্বর নিয়েছেন এবং ৬টি করে এগুলি পূর্বাঙ্গ ও উত্তরাঙ্গ এই দুইভাগে বিভক্ত করেছেন, যেমন&mdash;

* প্রতি অর্ধের ৪টি স্বর নিয়ে তিনি ৬টি করে combination স্থির করেছেন।
* এখন পূর্বার্ধ এবং উত্তরার্ধ&mdash;দুইটিকে একত্রিত করলে দেখা যাবে ৬ ×&nbsp;৬ =&nbsp;৩৬টি ঠাট হয়েছে।
* এবার উত্তরাঙ্গকে একই প্রকার রেখে পূর্বাঙ্গের শুদ্ধ-মধ্যমের স্থানে তীব্র-মধ্যম বসিয়ে দিলে উপরিউক্ত-ভাবে আরও ৩৬টি ঠাট হবে। অতএব এই উপায়ে মোট সংখ্যা হবে ৩৬ +&nbsp;৩৬ =&nbsp;৭২।

৭২টি ঠাটের মধ্যে ব্যঙ্কটমুখী মাত্র ১৯টি ব্যবহার করেছেন।

## হিন্দুস্তানী সংগীতে ৩২ ঠাট
পণ্ডিত ব্যঙ্কটমুখীর পদ্ধতি অনুসরণ করে উত্তর ভারতীয় সংগীতে ঠাটের সংখ্যা হয়েছে ৩২।
এখানে ব্যঙ্কটমুখীর মত একই স্বরের শুদ্ধ ও বিকৃত রূপকে পাশাপাশি ব্যবহার করা হয়নি। এখানেও সপ্তকের উত্তরাঙ্গ ও পূর্বাঙ্গ&mdash;এই দুই ভাগে ভাগ করা হয়েছে, এবং প্রথমে তীব্র-মধ্যমকে বাদ দেওয়া হয়েছে।

* ৪টি করে স্বর নিয়ে প্রতি অর্ধে হয়েছে চারটি করে combination।
* এবারে পূর্বোক্ত নিয়মে দু’টি অর্ধের combination-এ পাওয়া যায় ৪ ×&nbsp;৪ =&nbsp;১৬টি ঠাট। এরপর শুদ্ধ-মধ্যমের স্থানে তীব্র-মধ্যম বসিয়ে দিলে হাটের সংখ্যা হবে আরও ১৬টি। তাহলে মোট ঠাটের সংখ্যা হবে পণ্ডিত ভাতখণ্ডে এই ৩২টি ঠাট থেকে সুবিধার জন্য মাত্র ১০টি ঠাটের প্রচলন করেছেন।

## তথ্যসূত্র

বিষয়শ্রেণী:ভারতীয় শাস্ত্রীয় সঙ্গীত
বিষয়শ্রেণী:হিন্দুস্তানি সঙ্গীত
বাংলাদেশ মেরিন একাডেমি, চট্টগ্রাম

**বাংলাদেশ মেরিন একাডেমি** বাংলাদেশের সর্বশ্রেষ্ঠ মেরিটাইম শিক্ষাপ্রতিষ্ঠান।এটি একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত। বাংলাদেশ মেরিন একাডেমি বাংলাদেশের চট্টগ্রামে অবস্থিত মার্চেন্ট নেভির অফিসার ক্যাডেটদের জন্য একটি রেজিমেন্টাল মেরিটাইম প্রশিক্ষণ একাডেমি। এই একাডেমি আন্তর্জাতিক সমুদ্রযাত্রায় নিয়োজিত জাতীয় ও বিদেশী পতাকাবাহী জাহাজের জন্য মেরিন অফিসার ক্যাডেটদের বিকাশ ও প্রশিক্ষণ দেয়।

বর্তমানে **বাংলাদেশ মেরিন একাডেমি** বাংলাদেশ মেরিটাইম বিশ্ববিদ্যালয়ের অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। তৎকালীন প্রধানমন্ত্রী শেখ হাসিনা ২০১৬ সালের ২৬শে ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।

## ইতিহাস
মেরিন একাডেমি প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমির পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর ১৮০ জন (যেখানে ১৬০ জন ছেলে আর ২০ জন মেয়ে) ক্যাডেট একাডেমিতে ভর্তি হয়। প্রতিষ্ঠাকাল থেকে এ পর্যন্ত একাডেমি হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন। 

## নিবন্ধন
মেরিন একাডেমি নিম্নের বিশ্ববিদ্যালয় গুলির অধীনে নিবন্ধিত:

* 
*বাংলাদেশ মেরিটাইম বিশ্ববিদ্যালয়
* ওয়ার্ল্ড মেরিটাইম ইউনিভার্সিটি, সুইডেন

## প্রশিক্ষণ
বাংলাদেশ মেরিন একাডেমি বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে।

## আরো দেখুন
* বাংলাদেশ মেরিটাইম বিশ্ববিদ্যালয়
* বাংলাদেশ মেরিন ফিশারীজ একাডেমি
* ন্যাশনাল মেরিটাইম ইনস্টিটিউট

## তথ্যসূত্র

## বহিঃসংযোগ

*
*

বিষয়শ্রেণী:আনোয়ারা উপজেলার শিক্ষাপ্রতিষ্ঠান
বিষয়শ্রেণী:বাংলাদেশের নৌপরিবহন
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের ভবন ও স্থাপনা
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের মেরিন একাডেমি
বিষয়শ্রেণী:মেরিটাইম বিশ্ববিদ্যালয় বাংলাদেশের অধিভুক্ত শিক্ষাপ্রতিষ্ঠান
তারামণ্ডলের তালিকা

সমসাময়িক জ্যোতির্বিদ্যায় ৮৯ টি তারামণ্ডল আন্তর্জাতিক জ্যোতির্বিজ্ঞান ইউনিয়ন (আইএইউ) কর্তৃক স্বীকৃত। প্রতিটি তারামণ্ডল আকাশের একটি অঞ্চল, যা বিষুবাংশ এবং বিষুবলম্বের অর্ক দ্বারা সজ্জিত। এগুলো একসাথে পুরো আকাশে বিস্তৃত, এগুলোর সীমানা আন্তর্জাতিক জ্যোতির্বিজ্ঞান ইউনিয়ন কর্তৃক ১৯২৮ সালে গৃহীত এবং ১৯৩০ সালে প্রকাশিত হয়েছিল।

## ৮৯টি আধুনিক তারামণ্ডসমূহ

## তথ্যসূত্র

## বহিঃসংযোগ
* http://www.ianridpath.com/constellations1.htm
* http://www.ianridpath.com/startales/contents.htm

বিষয়শ্রেণী:তারামণ্ডল
হাইনরিখ অলবার্স

thumb|right|200px|হাইন্‌রিশ ভিল্‌হেল্ম মাটেউস অলবার্স
**হাইন্‌রিশ ভিল্‌হেল্ম মাটেউস অলবের্স** () (১১ই অক্টোবর ১৭৫৮ – ২রা মার্চ ১৮৪০) একজন জার্মান জ্যোতির্বিজ্ঞানী, চিকিৎসক ও পদার্থবিজ্ঞানী। তিনি অলবার্সের হেঁয়ালি আবিষ্কার করেন।
## তথ্যসূত্র


বিষয়শ্রেণী:জার্মান জ্যোতির্বিজ্ঞানী
বিষয়শ্রেণী:জার্মান পদার্থবিজ্ঞানী
বিষয়শ্রেণী:১৭৫৮-এ জন্ম
বিষয়শ্রেণী:১৮৪০-এ মৃত্যু
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সোসাইটির সভ্য
অলবার্সের হেঁয়ালি

থাম্ব|ডান|300px|অলবার্সের কূটাভাসের প্রতিরূপ।
**অলবার্সের হেঁয়ালি**, (**অন্ধকার রাতের আকাশের প্যারাডক্স** নামেও পরিচিত), এটি জ্যোতির্পদার্থবিদ্যা এবং ভৌত সৃষ্টিতত্ত্বের একটি যুক্তি যা বলে যে রাতের আকাশের অন্ধকার একটি অসীম এবং চিরন্তন স্থির মহাবিশ্বের অনুমানের সাথে দ্বন্দ্ব করে। অনুমানমূলক ক্ষেত্রে যে মহাবিশ্ব স্থির, বৃহৎ পরিসরে একজাতীয়, এবং অসীম সংখ্যক তারা দ্বারা জনবহুল, পৃথিবীর যেকোন দৃষ্টি রেখা অবশ্যই একটি তারার পৃষ্ঠে শেষ হতে হবে এবং তাই রাতের আকাশ সম্পূর্ণভাবে আলোকিত এবং খুব বেশি উজ্জ্বল হওয়া উচিত। এটি রাতের পর্যবেক্ষিত অন্ধকার এবং অ-অভিন্নতার বিরোধিতা করে। 

জার্মান জ্যোতির্বিজ্ঞানী হাইনরিখ অলবার্স ১৮২৬ সালে এই কূটাভাসটি আবিষ্কার করেন। খুব সাধারণ একটি প্রশ্ন নিয়ে এই কূটাভাসটি তৈরি হয়েছে। তা হলো: "রাতের আকাশ অন্ধকার কেন?" মহাবিশ্ব যদি সুষমভাবে তারাপূর্ণ হতো তাহলে যেদিকেই তাকাই না কেন আমাদের দৃষ্টি কোন না কোন তারার পৃষ্ঠে গিয়ে পৌঁছানোর কথা আর সেক্ষেত্রে রাতের আকাশ অন্ধকার হওয়ার কথা নয়। এই প্রশ্নের উত্তর দিতে যেয়েই কূটাভাসটির সৃষ্টি।

## তথ্যসূত্র

## বহিঃসংযোগ
* Relativity FAQ about Olbers' paradox
* Astronomy FAQ about Olbers' paradox
* Cosmology FAQ about Olbers' paradox
* On Olber's Paradox  at MathPages
* Why is the sky dark? physics.org page about Olbers' paradox
* Why is it dark at night? A 60-second animation from the Perimeter Institute exploring the question with Alice and Bob in Wonderland

বিষয়শ্রেণী:কূটাভাস
বিষয়শ্রেণী:জ্যোতির্বিজ্ঞান
বিষয়শ্রেণী:পদার্থবিজ্ঞানের হেঁয়ালি
বিষয়শ্রেণী:ভৌত বিশ্বতত্ত্ব
হেঁয়ালির তালিকা

## মনোবিজ্ঞান ও সমাজবিজ্ঞান বিষয়ক
## উপলব্ধি

## চিন্তার অস্পষ্টতা

## দর্শন বিষয়ক

## যুক্তিগত

মিথ্যাবাদী কূটাভাসটি খ্রিষ্টপূর্ব ৬ষ্ঠ শতকের কূটাভাস,যেখানে এপিমেনাইডেস বলেন,ক্রিটের সকল নাগরিকই মিথ্যাবাদী। কিন্তু তিনি নিজেও ক্রিটের নাগরিক হওয়ায় এটা প্রমাণিত হয় যে তিনি নিজেও মিথ্যাবাদী।কিন্তু তা সত্য হলে তার উক্তিটি মিথ্যা হয়ে যায় এবং একটি বিতর্কের সৃষ্টি হয়। এটাই মিথ্যাবাদী কূটাভাস।

## গণিত ও পরিসংখ্যান বিষয়ক
* প্রমাণ কর যে ০.৯৯৯... = ১

## রাসায়নিক

## পদার্থবিজ্ঞান বিষয়ক
* ডেনির কূটাভাস
* ফার্মির কূটাভাস
* আইনস্টাইন-পোডল্‌স্কি-রোজেন কূটাভাস
* গিব্‌স কূটাভাস
* অলবার্সের কূটাভাস
* টুইন কূটাভাস

## অর্থনীতি বিষয়ক

## আরও দেখুন
* কূটাভাস
* নৈতিকতা
* যুক্তি
* যুক্তিবিদ্যা
* ধাঁধা

বিষয়শ্রেণী:কূটাভাস
বিষয়শ্রেণী:যুক্তিবিজ্ঞান
বিষয়শ্রেণী:হেঁয়ালি
কূটাভাস

[thumb|[রবার্ট বয়েল কর্তৃক নকশাকৃত এই চিরন্তন গতিসম্পন্ন যন্ত্রটি বাস্তবে থাকা সম্ভব নয়]]

**কূটাভাস** (ইংরেজি - Paradox, গ্রীক - παράδοξος) বলতে একটি আংশিক সত্য বিবৃতি বা প্রস্তাবনা বুঝায় যা সাধারণ চিন্তাধারার সাথে একটি বিরোধের সৃষ্টি করে।যা যৌক্তিকভাবে সত্য নয়,আবার মিথ্যাও নয়।যেমন:সক্রেটিসের বিখ্যাত একটি উক্তি"আমি জানি যে,আমি কিছুই জানিনা"
এখন সমস্যা হচ্ছে;যদি সক্রেটিসের প্রথম বাক্য সত্য হিসেবে ধরে নেই"আমি জানি যে"তাহলে তার দ্বিতীয় বাক্য ভুল"আমি কিছুই জানিনা"আবার তার দ্বিতীয় বাক্য সত্য হিসেবে ধরে নিলে "আমি কিছুই জানিনা"প্রথম বাক্য ভুল কারণ সক্রেটিস জানে যে, সে কিছুই জানেনা।
আরও একটি বিখ্যাত প্যারাডক্স হচ্ছে:আমারা সবাই জানি যে,ঈশ্বর হচ্ছেন সর্বশক্তিমান। কিন্তু তাকে যদি বলা হয়"এমন কোন বস্তু তৈরী করার কথা, যা তিনি নিজেও উঠাতে পারবেন না"তাহলে কি হবে?প্রথমত তিনি যদি বস্তুটি উঠাতে ব্যর্থ হোন, তাহলে বলতে হবে তিনি সর্বশক্তিমান নন!আর যদি উঠাতে সক্ষম হোন,তাহলে বলতে হবে তিনি বস্তুটি ঠিকভাবে তৈরী করেননি সেই ক্ষেত্রেও বলতে হবে তিনি সর্বশক্তিমান নন!

## আরও দেখুন
* কূটাভাসের তালিকা
* অসম্ভব বস্তু
* ধাঁধা
* যুক্তি

বিষয়শ্রেণী:কূটাভাস
বিষয়শ্রেণী:জ্ঞানতত্ত্বের ধারণা
বিষয়শ্রেণী:যুক্তিবিজ্ঞানের ধারণা
বিষয়শ্রেণী:অধিবিদ্যার ধারণা
বিষয়শ্রেণী:সবিচার চিন্তন
বিষয়শ্রেণী:দার্শনিক যুক্তিবিজ্ঞান
বিষয়শ্রেণী:চিন্তা
বিষয়শ্রেণী:হেঁয়ালি
হাইকু

থাম্ব
**হাইকু** (একবচনে "হাইকি") একধরনের সংক্ষিপ্ত জাপানি কবিতা। তিনটি পংক্তিতে যথাক্রমে ৫, ৭ এবং ৫ জাপানি শ্বাসাঘাত মোরাস মিলে মোট ১৭ মোরাসের সংক্ষিপ্ত পরিসরে একটি মুহূর্তে ঘটিত মনের ভাব প্রকাশ করা হয়। জাপানি হাইকু একটি লাইনে লিখিত হয়। সেই বাক্যটিতে ১৭টি মোরাস থাকে। সাধারণত একটি ছবি বর্ণনা করার জন্য হাইকু লিখিত হয়। মোরাস ও মাত্রা একই ব্যাপার নয়। ইউরোপীয়গণ ১৭ মোরাসকে ১৭ দল মনে করে হাইকু লেখার সূত্রপাত করে। তাদের দেখাদেখি বাংলা ভাষায় ১৭ মাত্রার হাইকু লেখার প্রচলন হয়। মোরাস, দল ও মাত্রা এক-একটি ভাষার নিজস্ব শ্বাস অনুসারী। সেই অনুযায়ী ১২ মোরাসে ১৭ সিলেবল হয়। ইউরোপে ইমেজিস্ট আন্দোলনের পর ১৭ সিলেবলের পরিবর্তে আরো বেশি সিলেবলের হাইকু লেখা শুরু হয়েছে। জ্যাক কেরুয়াক প্রমুখ মার্কিন কবিগণ স্বীকার করেছেন যে মার্কিন উচ্চারণ জাপানি উচ্চারণ হইতে সম্পূর্ণ পৃথক। তারা ১৭ দল ও তিন বাক্য বন্ধন অস্বীকার করে হাইকু লিখেছেন। বাংলা ভাষায় প্রথম আন্তর্জাতিক হাইকু কবি সম্মেলন হয়েছে ২৯ সেপ্টেম্বর ২০১৯, কলকাতায় কৃষ্ণপদ ঘোষ মেমোরিয়াল ট্রাস্ট ভবনে, 'যুথিকা সাহিত্য পত্রিকা'র আয়োজনে।

* কোবায়িশি ইশার হাইকু: জোনাকি উড়ে যায়/এত দ্রুত এত নিঃশব্দে/আলোটুকু ফেলে যায়
* মাৎসু বাসো'র হাইকু: প্রজাপতি আতর মাখছে/নিজের ডানায়/অর্কিডের সুবাস
* য়োসা বুসন-এর হাইকু: কুঠারের এক ঘা/পাইনগাছের গন্ধ/শীতের বনানীতে

## হাইকুর ইতিহাস
* ব্যাশোপূর্ব কাল (১৫-১৬ শতক) 
* মাৎসু বাসো (১৬৪৪-১৬৯৪) 
* বুসন ইয়োসা (১৭১৬-১৭৮৩) 
* শিকি মাসাওকা (১৮৬৭-১৯০২) 
* কিওশি তাকাহামা (১৮৭৪-১৯৫৯) 
* ইপাকিরো নাকাৎসুকা (১৮৮৭-১৯৪৬) 
* সেকিতেয়ি হারা (১৮৮৯-১৯৫১) 
* হিসাজো সুগিতা (১৮৯০-১৯৪৬) 
* সুজু তাকানো (১৮৯৩-১৯৭৬) 
* কাকিয়ো তোমিজাওয়া (১৯০২-১৯৬২) 
* কোয়ি নাগাতা (১৯০০-১৯৯৭)

## তথ্যসূত্র

বিষয়শ্রেণী:জাপানি সাহিত্য
বিষয়শ্রেণী:স্তবকরুপ

## আরও পড়ুন
* মাৎসু বাসো
* জাপানি সাহিত্য
* অণুকথন (মাত্রাবিন্যাস: ৫-৭-৫-৭)
* বাংলা সাহিত্য
উপকথা

থাম্ব|200px|মনুষ্য ক্ষমতাসম্পন্ন বিড়াল রাজহাঁসের পালকে পাহারা দিচ্ছে, মিশর, আনু. ১১২০ খ্রিস্টপূর্বাব্দ।

**উপকথা** হলো সাহিত্যের একটি ধরন, যাতে বিভিন্ন প্রাণী, কিংবদন্তিতুল্য সৃষ্টি, উদ্ভিদ, জড় বস্তু এবং প্রাকৃতিক উপাদানকে মনুষ্য ক্ষমতা প্রদান করা হয় (যেমন মনুষ্য ভাষায় কথা বলা) এবং তাদের জবানিতে গদ্য বা পদ্য ছন্দে ছোট কাল্পনিক গল্প বিবৃত হয়। এই গল্পগুলোর পরিণতিতে একটি বিশেষ নৈতিক শিক্ষা প্রদান করা হয়।

উপকথা নীতিকথা থেকে ভিন্ন কারণ নীতিকথায় প্রাণী, উদ্ভিদ, জড় বস্তু ও প্রাকৃতিক উপাদানকে কথা বলা বা অন্যান্য মনুষ্য ক্ষমতা প্রদান মূল চরিত্র হিসেবে দেখানো হয় না। তবে এই দুয়ের ব্যবহারের স্পষ্ট পার্থক্য লক্ষণীয় নয়। নিউ টেস্টামেন্টের কিং জেমসের সংস্করণে টিমোথির নিকট প্রথম চিঠি, টিমোথির নিকট দ্বিতীয় চিঠি, টাইটাসের নিকট চিঠি এবং পিটারের নিকট প্রথম চিঠিতে "μῦθος" (*[[পুরাণ]]*) কে *উপকথা* হিসেবে অনুবাদ করা হয়েছে।

## রচয়িতা
### ধ্রুপদী
* ইসপ (খ্রিস্টপূর্ব ৬শ শতাব্দীর মধ্যভাগ) - *[[ঈশপের উপকথা|ইসপের উপকথা]]* গ্রন্থের লেখক।
* বিষ্ণু শর্মা (আনু. খ্রিস্টপূর্ব ২০০ অব্দ) - রাজনৈতিক পুস্তিকা ও উপকথার সংগ্রহ *[[পঞ্চতন্ত্র]]* গ্রন্থের লেখক।
* বিদপাই (আনু. খ্রিস্টপূর্ব ১০০ অব্দ) - সংস্কৃত ও পালি ভাষায় লিখিত প্রাণীদের নিয়ে গদ্য ও পদ্য ছন্দে রচিত উপকথা *[[জাতক]]* গ্রন্থের লেখক।
* হান্স ক্রিশ্চিয়ান এন্ডারসন (১৮০৫ - ৭৫) - ডেনীয় উপকথা লেখক।

### আধুনিক
* লেভ তলস্তয় (১৮২৮ - ১৯১০) - রুশ লেখক।
* ফ্রান্‌ৎস কাফকা (১৮৮৩ - ১৯২৪) - জার্মান লেখক।
* জর্জ অরওয়েল (১৯০৩ - ১৯৫০) - ইংরেজ লেখক।
* গিয়ের্মো দেল তরো (জন্ম ১৯৬৪) - মেক্সিকান চলচ্চিত্র নির্মাতা ও লেখক।

## উপকথা সংকলন
* ইসপের উপকথা (আনু. খ্রিস্টপূর্ব ৫ম শতাব্দী)
* জাতক (আনু. খ্রিস্টপূর্ব ৪র্থ শতাব্দী)
* পঞ্চতন্ত্র (আনু. খ্রিস্টপূর্ব ৩০০ অব্দ)
* বেতাল পঁচিশি
* হিতোপদেশ (আনু. ৮০০-৯৫০ খ্রিষ্টাব্দ)
* আরব্য রজনী (আনু. ৮০০-৯০০ খ্রিষ্টাব্দ)

## আরও দেখুন
* নীতিকথা
* প্রবাদ
* রূপক
* রূপকথা

## তথ্যসূত্র

## বহিঃসংযোগ
* কিং জেমসের বাইবেল; *নূতন নিয়ম*
* ইসপ ও লা ফঁতেই এর উপকথা


বিষয়শ্রেণী:কথাসাহিত্য
বিষয়শ্রেণী:ছোটগল্পের ধরন
বিষয়শ্রেণী:সাহিত্যকর্মের প্রকার
বিষয়শ্রেণী:লোকজ্ঞান
বিষয়শ্রেণী:রূপকাশ্রয়ী কাহিনী
বিষয়শ্রেণী:আখ্যান কৌশল
বিষয়শ্রেণী:প্ররোচণা কৌশল
বিষয়শ্রেণী:প্রথাগত গল্প
ইকবাল (দ্ব্যর্থতা নিরসন)

**ইকবাল** () একটি ফারসি শব্দ, যার অর্থ "ভাগ্য"। এটি মধ্যপ্রাচ্য, মধ্য এশিয়া, ও দক্ষিণ এশিয়ায় একটি প্রচলিত নাম।

**ইকবাল** দ্বারা বোঝানো যেতে পারেঃ
* *[[ইকবাল (সংবাদপত্র)]]* ২০০৫ পর্যন্ত ইরান প্রকাশিত একটি ফার্সি সংস্কারবাদী সংবাদপত্র
* ''ইকবাল'' (চলচ্চিত্র), ২০০৫-এর ভারতীয় চলচ্চিত্র

## স্থান
* ইকবাল, ইরান, পশ্চিম আজারবাইজান প্রদেশের একটি গ্রাম
* ইকবালিয়ে, ইরানে গ্রামীণ জেলা
* ইকবাল মঞ্জিল, শিয়ালকোটের ঐতিহাসিক শহর- ডঃ মুহাম্মদ ইকবালের জন্মস্থান
* ইকবাল পার্ক, লাহোর, পাকিস্তানের পার্ক
* ইকবাল স্টেডিয়াম, ফয়সালাবাদ, পাকিস্তানে ক্রিকেটের মাঠ
* ইকবাল টাউন, লাহোর, দক্ষিণ-পশ্চিম লাহোরে বাণিজ্যিক ও আবাসিক এলাকা
* আল্লামা ইকবাল আন্তর্জাতিক বিমানবন্দর, লাহোর, পাকিস্তান

## প্রদত্ত নাম
* আল্লামা ইকবাল (১৮৭৭–১৯৩৮), কবি, দার্শনিক এবং বুদ্ধিজীবী
* ইকবাল আহমেদ (দ্ব্যর্থতা নিরসন) –উইকিপিডিয়া দ্ব্যর্থতা নিরসন পাতা।
* ইকবাল মেহেদী (১৯৪৬–২০০৮), পাকিস্তানি চিত্রশিল্পী
* ইকবাল আবদুল্লা (জন্ম ১৯৮৯), ভারতীয় ক্রিকেটার
* ইকবাল আহমেদ (জন্ম ১৯৫৬), বাংলাদেশি উদ্যোক্তা
* ইকবাল জেড. আহমেদ (জন্ম ১৯৪৬), পাকিস্তানি ব্যবসায়ী
* মুহাম্মদ ইকবাল বাহু (১৯৪৪–২০১২), পাকিস্তানের সুফি গায়ক
* ইকবাল বানো (১৯৩৫–২০০৯), পাকিস্তানি গায়ক
* ইকবাল কাজমি, পাকিস্তানি মানবাধিকার কর্মী
* ইকবাল মাসিহ (১৯৮৩–১৯৯৫), পাকিস্তানি শিশু কর্মী
* ইকবাল মোহাম্মদ, ভারতীয় আলোকচিত্রী
* ইকবাল মাসুদ নাদভী, কানাডীয় ধর্মীয় বিদ্বান
* ইকবাল কাশিম (জন্ম ১৯৫৩), পাকিস্তানি ক্রিকেটার
* ইকবাল সিদ্দিকী (জন্ম ১৯৭৪), ভারতীয় ক্রিকেটার
* ইকবাল সিং, ভারতীয়-মার্কিন শিক্ষাবিদ
* ইকবাল সিং (রাজনীতিবিদ) (জন্ম ১৯৪৫), ভারতীয় রাজনীতিবিদ
* ইকবাল থেবা (জন্ম ১৯৬৩), পাকিস্তানি-মার্কিন টেলিভিশন অভিনেতা
* ইকবাল ওয়াহাব (জন্ম ১৯৬৩), বাংলাদেশি রেস্তোরাঁর মালিক

## পারিবারিক নাম
* আফতাব ইকবাল, পাকিস্তানি সাংবাদিক
* আমের ইকবাল, পাকিস্তানি তাত্ত্বিক পদার্থবিদ
* আমজাদ ইকবাল (জন্ম ১৯৮৩), ইংরেজ ফুটবলার
* আহসান ইকবাল (জন্ম ১৯৫৮), পাকিস্তানি রাজনীতিবিদ
* দারিউশ ইকবালি, ইরানি গায়ক
* ফয়সাল ইকবাল, (জন্ম ১৯৮১), পাকিস্তানি ক্রিকেটার
* জাভেদ ইকবাল (দ্ব্যর্থতা নিরসন), একাধিক মানুষ
* ইমরাজ ইকবাল, ফিজির ব্যবসায়ী
* মহসিন ইকবাল (জন্ম ১৯৮৩), ভারতীয় ক্রিকেটার
* মনেব ইকবাল (জন্ম ১৯৮৬), স্কটিশ ক্রিকেটার
* মুহাম্মদ সাদ ইকবাল পাকিস্তানি সন্দেহভাজন সন্ত্রাসী
* মুহাম্মদ জাফর ইকবাল (জন্ম ১৯৫২), বাংলাদেশী লেখক
* মোজাফ্ফর ইকবাল (জন্ম ১৯৫৪), পাকিস্তানি-কানাডীয় রসায়নবিদ
* নাজিয়া ইকবাল, পুশতু গায়ক
* রাও সিকান্দার ইকবাল (১৯৪৩–২০১০), পাকিস্তানের সাবেক প্রতিরক্ষা মন্ত্রী
* শহীদ ইকবাল (জন্ম ১৯৫৩), পাকিস্তানি নৌবাহিনীর অ্যাডমিরাল
* তামিম ইকবাল (জন্ম ১৯৮৯), বাংলাদেশী ক্রিকেটার
* ওয়ালিদ ইকবাল, পাকিস্তানি আইনজীবী
* জাফর ইকবাল (দ্ব্যর্থতা নিরসন), একাধিক মানুষ

বিষয়শ্রেণী:বাঙালি মুসলিম পদবি
বিষয়শ্রেণী:আরবি ভাষার উপাধি
বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
ক্ষমতা

**ক্ষমতা** শব্দটি ক্ষেত্র বিশেষে শক্তি, সামর্থ্য বা দক্ষতাকে নির্দেশ করে।
* ক্ষমতা (পদার্থবিজ্ঞান), একক সময়ে কাজ করার শক্তি।
*ক্ষমতা (সামাজিক ও রাজনৈতিক),
ইস্কিলাস

**ইস্কিলাস** (; গ্রিক ভাষায়: Αἰσχύλος; ইংরেজি ভাষায়: Aeschylus) (জন্ম: ৫২৫ খ্রিস্টপূর্ব — মৃত্যু: ৪৫৬ খ্রিস্টপূর্ব) একজন প্রাচীন গ্রিক নাট্যকার। তিনি প্রাচীনতম তিনজন গ্রিক ট্র্যাজেডি রচয়িতাদের মধ্যে একজন, যাদের লেখা সম্পূর্ণ হারিয়ে যায়নি। অন্য দুইজন হলেন সফোক্লেস এবং ইউরিপিদেস।

## জন্ম
ইস্কিলাস জন্মেছিলেন এথেন্সের কাছাকাছি একটা ছোট্ট জনপদে, খ্রিস্টপূর্ব ৫২৫ অব্দে। তার পিতা ইউফেরিয়ান ছিলেন এথেন্সের প্রাচীন অভিজাতবর্গের মধ্যে একজন।

## জীবন
ইস্কিলুস প্রথমে ম্যারাথন ও পরবর্তীকালে সালামিসে পারস্যবাহিনীর সাথে গ্রীকদের যুদ্ধে গ্রীকদের হয়ে লড়াই করেন বলে মনে করা হয়। যুদ্ধে গ্রীকদের বিপর্যয় ও দুঃখবোধ তাকে ট্র্যাজেডি রচনাতে অণুপ্রাণিত করে। মানব জীবনের দুঃখ হতাশা তার মনের মধ্যে এক গভীর বেদনাবোধ জাগিয়ে তোলে,যা তিনি তার নাট্যঙ্গাগিকের মাধ্যমে উন্মোচিত করেছেন আর পেয়েছেন ট্র্যাজেডির প্রথম স্রষ্টার আসন।

## নাট্যচর্চা
ইস্কিলুস দীর্ঘ ৪০ বছর নাট্য চর্চায় নিমগ্ন ছিলেন। মৃত্যুর ৩ বছর আগে তার সুবিখ্যাত ত্রয়ী নাটক ওরেস্টিয়া (খ্রি.পূ. ৪৫৮) রচনার আগ পর্যন্ত নাটক রচনাতে তিনি ছিলেন ক্ষান্তিহীন। অভিধান লেখক সুইদাদের মতে ইস্কিলুস তার জীবনকালে ৯০ টির মত নাটক রচনা করে গিয়েছেন,যার মধ্যে সাতটি নাটক অখণ্ডিত অবস্থায় আমাদের প্রজন্মের হাতে পৌছে। নাট্যজগতে তার প্রবেশের আগেই মূলত প্রোটিনাসের হাতে সূচিত হয়েছিল স্যাটায়ার নাটকের সমৃদ্ধ ধারা। তখনকার নাটক ছিল কোরাস সমৃদ্ধ। কোরাসের কাজ হল নাটিকের সূচনা ও কাহিনী দীর্ঘ ভাষনের মাধ্যমে আবৃত্তি করা। ইস্কিলুস প্রথম নাটকে অভিনেতা যুক্ত করেন এবং নাটককে একটা প্রাণবন্ত রূপ উপহার দেন। এছাড়া নাটকে কুশীলবদের সংখ্যা বাড়ানো ও পোশাকে বৈচিত্র আনা তার অনবদ্য অবদান।

তার রচিত নাটক গুলার মধ্যে রয়েছে "দ্য ওরেস্টিয়া”,"প্রমিথিউস বাউন্ড”,"আনবাউন্ড প্রমিথিউস””দ্য পার্সিয়ান”, “সেভেন এগেনেস্ট থিবস”,”দ্য সাপ্লিয়ান্ট” প্রভূতি।

## মৃত্যু
খ্রিস্টপূর্ব ৪৫৬ অব্দে ৬৯ বছর বয়সে তিনি পরলোক গমন করেন। তবে তার নিজের লেখা সমাধি ফলকে তিনি নিজেকে একজন যোদ্ধা বলেই পরিচয় দিয়েছেন আর আড়াল করে গেছেন নিজের সাহিত্য প্রতিভাকে। তার সমাধি ফলকে লেখা হয়-
:"এই পাথরের নিচে চিরনিদ্রায় শায়িত রয়েছে ইউফেরিয়ান এর পুত্র এথেন্সবাসী এসকিলাস,গম সমৃদ্ধ গেলায় যে শেষ নিশ্বাস ত্যাগ করেছিল। তার শক্তিমত্তার কাহীনি বলতে পারবে ম্যারাথনের যুদ্ধক্ষেত্র অথবা সেই যুদ্ধে অংশগ্রহণকারী দীর্ঘকেশ পারস্যবাসীরা যারা জেনেছিল তার বীর্যবত্তার পরিচয়”।

## তথ্যসূত্র

## বহিঃসংযোগ
থাম্ব|Aeschyli ''Tragoediae septem'', 1552
* Selected Poems of Aeschylus
* Aeschylus anthology in English and Greek, Select online resources
* 
* Available by .pdf file at Textkit:
** ''The Suppliants''
** ''The Persians''
** ''Seven Against Thebes''
** ''Agamemnon''
** ''The Libation Bearers''
** ''The Eumenides''
* IMDB list of films based on Aeschylus

### খণ্ডাংশ
* Photo of a fragment of ''The Net-pullers''

### ''প্রমিথিয়াস বাউন্ড''
* ''Prometheus Bound''

বিষয়শ্রেণী:প্রাচীন গ্রিক নাট্যকার
বিষয়শ্রেণী:প্রাচীন গ্রিক কবি
বিষয়শ্রেণী:খ্রিস্টপূর্ব ৫২০-এর দশকে জন্ম
বিষয়শ্রেণী:খ্রিস্টপূর্ব ৪৫০-এর দশকে মৃত্যু
বিষয়শ্রেণী:খ্রিস্টপূর্ব ৫ম শতাব্দীর গ্রিক ব্যক্তি
বিষয়শ্রেণী:প্রাণীর আক্রমণে মৃত্যু
বিষয়শ্রেণী:জন্মের সাল অনিশ্চিত
মাইকেল এস হার্ট

**মাইকেল স্টার্ন হার্ট** (মার্চ ৮, ১৯৪৭ - সেপ্টেম্বর ৬, ২০১১) ছিলেন গুটেনবার্গ প্রকল্পের প্রতিষ্ঠাতা। ১৯৭১ সালে তিনি এই উন্মুক্ত ডিজিটাল গ্রন্থাগারের প্রকল্পটি শুরু করেন। তিনি যুক্তরাষ্ট্রের ওয়াশিংটনে জন্মগ্রহণ করেন।

হার্ট ২০১১ সালের ৬ ই সেপ্টেম্বর মৃত্যুবরণ করেন।

## তথ্যসূত্র

## বহিঃসংযোগ
* হার্টের ব্যক্তিগত পাতা
* 

### নির্বাচিত সাক্ষাৎকারসমূহ
* নেট প্যানেল; সেপ্টেম্বর ৬, ১৯৯৭
* ''দ্য নিউজ গেজেট'' মার্চ ১৯, ২০০০
* মাইকেল হার্টের অনলাইন রচনাসমূহ

বিষয়শ্রেণী:১৯৪৭-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:মার্কিন অ-কল্পকাহিনী লেখক
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:ইলিনয়ের লেখক
নুদিস্ক ফামিলেবুক

thumb|150px|বিশ্বকোষটির "দ্য আউল" সংস্করণ
**নুদিস্ক ফামিলেবুক** (Nordisk familjebok) একটি সুয়েডীয় বিশ্বকোষ যা ১৮৭৬ থেকে ১৯৫৭ সালের মধ্যে প্রকাশিত হয়। এটি বর্তমানে লিঙ্কপিং বিশ্ববিদ্যালয়ের রিউনবার্গ প্রকল্পে ডিজিটার ফরম্যাটে পাওয়া যাচ্ছে।

## ইতিহাস
নুদিস্ক ফামিলেবুকের প্রথম সংস্করণ ১৮৭৬ থেকে ১৮৯৯ সাল পর্যন্ত ২০ খণ্ডে প্রকাশিত হয়। এই সংস্করণে নর্স পুরাণের দেবী ইদুনের ছবি থাকায় এটি "ইদুন সংস্করণ" নামে পরিচিত ছিল। এটি ২৫ বছর নিয়মিত প্রকাশিত হয় এবং প্রথম ১০টি সংস্করণের বিষয়বস্তুসমূহ পরবর্তী সংস্করণগুলোতে পাওয়া যায়নি।

## পাদটীকা

## তথ্যসূত্র

## বহিঃসংযোগ
* নরডিস্ক ফ্যামিলজেকব – রিউনবার্গ প্রকল্পের মাধ্যমে ৪৫,০০০ পৃষ্ঠার দুইটি সংস্করণই অনলাইনে পাওয়া যায়।

বিষয়শ্রেণী:বিশ্বকোষ
বিষয়শ্রেণী:সুইডেনের সংস্কৃতি
বিষয়শ্রেণী:২০শ শতাব্দীর বিশ্বকোষ
টিটো

**টিটো** বলতে নিম্নের যেকোনো ব্যক্তিকে নির্দেশ করা হতে পারে -
* ইয়োসাপ ব্রজ টিটো, ইয়ুগোস্লাভিয়ার প্রতিষ্ঠাতা রাষ্ট্রপতি
* গোলাম মোহাম্মদ দস্তগীর টিটো, বাংলাদেশের কিশোর মুক্তিযোদ্ধা
* টিটো ভিলানোভা, ফুটবল ক্লাব বার্সেলোনার বর্তমান ম্যানেজার

বিষয়শ্রেণী:পুরুষবাচক প্রদত্ত নাম
গোলাম মোহাম্মদ দস্তগীর টিটো

**গোলাম মোহাম্মদ দস্তগীর টিটো** বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের কলমা গ্রামে পাক বাহিনীর সাথে এক সম্মুখ যুদ্ধে শাহাদাত বরণ করেন। তাকে সাভার ডেইরি ফার্মের মূল ফটকের পাশে (জাহাঙ্গীরনগর বিশ্ববিদ্যালয়ের মূল ফটকের বিপরীত পাশে) কবর দেয়া হয়েছে।

## জন্ম এবং শিক্ষাজীবন
গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা।

## স্বাধীনতা যুদ্ধ যোগদান

## শাহাদাত বরণ
গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানি হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন।

## তথ্যসূত্র

বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:১৯৭১-এ শহীদ মুক্তিযোদ্ধা
সংজ্ঞানাত্মক বিজ্ঞান

**সংজ্ঞানাত্মক বিজ্ঞান** () হচ্ছে মন, মস্তিষ্ক ও বুদ্ধি (intelligence) সংক্রান্ত বৈজ্ঞানিক গবেষণা। এই গবেষণা ক্ষেত্রের সাথে অনেকগুলি জ্ঞানের শাখা যেমন - মনোবিজ্ঞান, স্নায়ুবিজ্ঞান, ভাষাবিজ্ঞান, দর্শন, কম্পিউটার বিজ্ঞান, নৃতত্ত্ব, জীববিজ্ঞান, ইত্যাদি জড়িত।

## সংজ্ঞানাত্মক বিজ্ঞানের আলোচ্য বিষয়সমূহ
সংজ্ঞানাত্মক বিজ্ঞান একটি বিস্তৃত গবেষণাক্ষেত্র, যাতে *সংজ্ঞান* (cognition) সংক্রান্ত সকল বিষয় আলোচিত হয়। সংজ্ঞানাত্মক বিজ্ঞানের সবচেয়ে গুরুত্বপূর্ণ প্রশ্নসমূহ হলো: *[[বুদ্ধি]] কি? পরিগণনামূলক পদ্ধতিতে (computationally) বুদ্ধির প্রতিরূপ (model) কীভাবে তৈরি করা সম্ভব বা আদৌ সম্ভব কি না?*

নিচে সংজ্ঞানাত্মক বিজ্ঞানের মূল আলোচ্য বিষয়সমূহ দেয়া হলো।

### কৃত্রিম বুদ্ধিমত্তা
কৃত্রিম বুদ্ধিমত্তা (Artificial Intelligence) দ্বারা কম্পিউটারে মানুষের বুদ্ধিবৃত্তির বিভিন্ন বৈশিষ্ট্য প্রদানের চেষ্টা করা হয়। কৃত্রিম বুদ্ধিমত্তার সাহায্যে বুদ্ধিকে কম্পিউটার মডেল (Computer model) দ্বারা ছদ্মায়নের (simulation) প্রচেষ্টা সংজ্ঞানাত্মক বিজ্ঞানের একটি অন্যতম গবেষণামূলক লক্ষ্য।

### ভাষা প্রক্রিয়াজাতকরণ
মস্তিষ্ক কীভাবে শোনা বা পড়া বাক্য বা ভাষাকে বোঝার মত উপযোগী করে প্রক্রিয়া করে, সংজ্ঞানাত্মক বিজ্ঞানের জন্য এর উত্তর অত্যন্ত গুরুত্বপূর্ণ। এ সংক্রান্ত গুরুত্বপূর্ণ গবেষণা প্রশ্নসমূহ হলো: (১) ভাষাগত জ্ঞান কতখানি সহজাত আর কতখানি শিক্ষালব্ধ?, (২) শিশু-অবস্থায় মানুষ যতটা সহজে তার প্রথম ভাষা শিখতে পারে, প্রাপ্তবয়স্ক-অবস্থায় দ্বিতীয় ভাষা শেখাটা তার চেয়ে অনেক কঠিন হয় কেনো? (৩) মানুষ কি করে আগে শোনেনি এমন কোন বাক্য শুনে বুঝতে সক্ষম হয়?

### শিক্ষা ও বিকাশ
শিক্ষা (learning) ও বিকাশ (development) হচ্ছে সময়ের সাথে জ্ঞান ও তথ্য আহরণের প্রক্রিয়া। বুদ্ধির বিকাশ কতটা সহজাত আর কতটা শিক্ষালব্ধ, সংজ্ঞানাত্মক বিজ্ঞানে এটি একটি প্রধান জিজ্ঞাস্য। প্রায় প্রতিটি বুদ্ধিবৃত্তিক আচরণের পেছনে জিনগত ও আহরিত জ্ঞান, উভয়ের প্রভাব বিদ্যমান।

বিষয়শ্রেণী:মনোবিজ্ঞান
বিষয়শ্রেণী:দর্শন
বিষয়শ্রেণী:সংজ্ঞানাত্মক বিজ্ঞান
খ্রিস্টপূর্ব ৩৫৬

**খ্রিস্টপূর্ব ৩৫৬** হল প্রাক-জুলীয় বর্ষপঞ্জীর একটি সাধারণ বছর।

## ঘটনাবলী
**রোমান সাম্রাজ্য**
* একজন স্বাধীন ব্যক্তি রোমের শাসন কর্তা হন।
* ২১ জুলাই - প্রাচীন বিশ্বের সপ্তাশ্চর্যের একটি আশ্চর্য আর্টেমিস টেম্পলে হেরোস্ত্রাতুস অগ্নি প্রজ্জ্বলন করেন।

## জন্ম
* ২০ জুলাই (বা ২১ জুলাই) - মহান আলেকজান্ডার, মেসিডোনিয়ার সম্রাট। (মৃ. খ্রিস্টপূর্ব ৩২৩)
* হেপাইস্তিয়ন, আলেকজান্ডারের সেনাবাহিনীর জেনারেল। (মৃ. খ্রিস্টপূর্ব ৩২৪)

## মৃত্যু
* হেরোস্ত্রাতুস - আর্টেমিস টেম্পলে অগ্নিপ্রজ্জ্বলনকারী।
* ফিলিস্তুস (জ. আনু. খ্রিস্টপূর্ব ৪৩২)

বিষয়শ্রেণী:খ্রিস্টপূর্ব ৩৫৬
সাও পাওলো

**সাও পাওলো** (; , ) জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাও পাওলো প্রদেশে অবস্থিত। এটি ব্রাজিলের সবচেয়ে সম্পদশালী শহর। সাও পাওলো হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাও পাওলো নগরীতে প্রায় ২ কোটি লোক বাস করেন।

সাও পাওলো শহরের অধিবাসীদেরকে পাউলিস্তানু ডাকা হয়।

এই শহরে অ্যারেনা দে সাঁউ পাউলু  ২০১৪ ফিফা বিশ্বকাপ এর সময় বারোটি ভেন্যুর মধ্যে একটি ছিল। উপরন্তু, সাও পাওলো শহর **১৯৫০ ফিফা বিশ্বকাপ** এরও আয়োজক ছিল।

## ইতিহাস
   
### ঔপনিবেশিক যুগ
### সাম্রাজিক যুগ
### পুরাতন প্রজাতন্ত্রী যুগ

## ভূগোল
### দৈহিক বৈশিষ্ট্য
### মেট্রোপলিটন এলাকা
### হাইড্রোগ্রাফি
### জলবায়ু
## জনসংখ্যার উপাত্ত
### ধর্ম
## অর্থনীতি
### বিজ্ঞান ও প্রযুক্তি
## আরবান পরিকল্পনা
## শিক্ষা
সাও পাওলো বিশ্ববিদ্যালয়,  সাওপাওলোতে অবস্থিত একটি খ্যাতনাম বিশ্ববিদ্যালয়।

## স্বাস্থ্য যত্ন
## সংস্কৃতি
### সংগীত
### সাহিত্য
### থিয়েটার
### জাদুঘর
## পর্যটন ও বিনোদন
### পার্ক
### চিড়িয়াখানা
## খেলাধুলা
### ফুটবল
### রোড রেস
### ব্রাজিলীয় গ্র্যান্ড প্রিক্স
### অন্য ক্রীড়া
### আন্তর্জাতিক খেলা ঘটনা
## পরিবহন
### জনপথ
### রেলওয়ে
### বিমানবন্দর
### মেট্রো
### বাস
### হেলিকপ্টার
## সামাজিক প্রতিদ্বন্দ্বিতা
### কাঠামোগত সমস্যা

## রাজনীতিবিদ
### আন্তর্জাতিক সম্পর্ক

## আরও দেখুন
* সানটোস বন্দর

## পাদটীকা



## বহিঃসংযোগ
* 

বিষয়শ্রেণী:সাঁউ পাউলু
বিষয়শ্রেণী:ব্রাজিলের শহর
গণনাযোগ্য সেট

গণিতে **গণনাযোগ্য সেট** এমন একটি সেটকে বোঝায়, যার উপাদান সংখ্যা স্বাভাবিক সংখ্যার কোন উপসেটের সমান।  একটি গণনাযোগ্য সেট হয় সসীম সেট হবে, অথবা গণনযোগ্য অসীম সেট হবে। স্বাভাবিক সংখ্যার সেট নিজে ও তদ্রূপ অনেক অসীম সেটও গণনাযোগ্য সেট।

বিষয়শ্রেণী:সেট তত্ত্ব
বিষয়শ্রেণী:অসীম সেট তত্ত্বের মৌলিক ধারণা
বিষয়শ্রেণী:অঙ্কবাচক সংখ্যা
বিষয়শ্রেণী:অসীম
বুসেফেলাস

right|thumb|আলেকজান্ডারের বুসেফেলাসকে বশে আনা
**বুসেফেলাস** মহামতি আলেকজান্ডারের ঘোড়ার নাম । আলেকজান্ডার সম্পর্কিত বিভিন্ন উপকথা এবং কাহিনীতে এই ঘোড়ার নামের উল্লেখ পাওয়া যায়। কথিত আছে, বুসেফেলাস আলেকজান্ডারের শেষ যুদ্ধে মৃত্যুবরণ করার আগ পর্যন্ত সকল যুদ্ধে আলেকজান্ডারের সাথে ছিল। ভারত হতে ফেরার সময় আলেকজান্ডারে বুসেফেলাসের নামে একটি স্থানের নামকরণ করেন।

## প্রচলিত কাহিনী
থাম্ব|সেলুকাস প্রথম নিকেটর দ্বারা মুদ্রিত একটি মুদ্রায় বুসেফেলাসকে (অ্যালেকজান্ডার দ্য গ্রেটের বিখ্যাত ঘোড়া) চিত্রিত করা হয়েছে। এই মুদ্রায় বুসেফেলাসের মাথায় শিং দেখা যায়, যা তার নামের আক্ষরিক অর্থের একটি ব্যাখ্যা — "বুয়োসেফালাস" শব্দটি গ্রিক ভাষায় "বৃষমস্তক" বা "ষাঁড়ের মাথা" অর্থে ব্যবহৃত হয়। এর থেকেই বোঝা যায় যে, নামটির সাথে মিল রেখে মুদ্রায় ঘোড়াটির মাথায় শিং অঙ্কিত করা হয়েছে। সেলুকাস প্রথম নিকেটর ছিলেন আলেকজান্ডার দ্য গ্রেটের একজন বিশিষ্ট সেনাপতি এবং তার সাম্রাজ্যের একটি উল্লেখযোগ্য অংশের শাসক, যিনি পরবর্তীকালে সেলিউসিড সাম্রাজ্যের প্রতিষ্ঠাতা হন।
একদিন আলেকজান্ডার তার পিতা ফিলিপ সাথে হাঁটছিলেন। তারা একস্থানে এসে দেখলেন কতগুলো লোক একটি কাল বর্ণের পাগলা ঘোড়াকে বশে আনতে চেষ্টা করছে। আলেকজান্ডারের ঘোড়াটাকে পছন্দ হল এবং তিনি তার পিতার কাছে আর্জি করলেন তাকে ঐ ঘোড়াটা কিনে দিতে। ফিলিপ হেসে বললেন, *তুমি যদি ঘোড়াটাকে বশে আনতে পারো, তবেই ঘোড়াটাকে তুমি পেতে পার*। আলেকজান্ডার ঘোড়াটাকে ভালোমত লক্ষ করে বুঝতে পারলো, আসলে ঘোড়াটা তার নিজের ছায়া (ঘোড়ার) প্রতি ভীত। সে ঘোড়াটার দিকে এগিয়ে গেলেন এবং ওটাকে সূর্যের দিকে মুখ করালেন যেন সে তার নিজের ছায়ার দিকে লক্ষ্য করতে না পারে। ফলশ্রুতিতে, ঘোড়াটা সহজেই বশে আসলো। ফিলিপ ঘোড়াটাকে আলেকজান্ডারকে কিনে দিলেন। আলেকজান্ডার ঘোড়াটার নামকরণ করলেন, বুসেফেলাস (যার অর্থ ষাড়ের মাথা)।

বিষয়শ্রেণী:প্রাচীন গ্রিস
বিষয়শ্রেণী:মহান আলেকজান্ডার
বিষয়শ্রেণী:পাকিস্তানের ইতিহাস
পার্সেপোলিস

**পার্সেপোলিস** দ্বিতীয় ইরানি শাসক বংশ অ্যাকামেনিড সাম্রাজ্রের রাজধানী। এটি শিরাজ শহর থেকে প্রায় ৭০ কিমি উত্তরপূর্বে অবস্থিত। খ্রিস্টপূর্ব তৃতীয় শতাব্দিতে মহামতি আলেকজান্ডার পারস্য জয়ের পর এই শহর ধ্বংস করে দেন। ইউনেস্কো ১৯৭৯ সালে এটিকে বিশ্ব ঐতিহ্যবাহী স্থান হিসাবে ঘোষণা করে। 

## নির্মাণ
প্রত্নতত্ত্ব নিদর্শন থেকে দেখা যায় পার্সেপলিস স্থাপন শুরু হয় খ্রিস্ট্রপূর্ব ৫১৫ সালে। আন্দ্রে গোদার্দ ফরাসি প্রত্নতত্তবিদ ১৯৩০ সালে পার্সেপলিস খনন করেন। ধারণা করা হয় সম্রাট সাইরাস মহান কুরুশ–এর আমলে পার্সেপেলিসের ভিত্তি সুচিত হয় কিন্তু প্রথম দারিয়ুস (*Daryush*) –এর আমলে প্রাসাদ নির্মাণ করা হয়।

দারিয়ুস আপাদান প্রাসাদ ও পর্ষদ হল, রাজকোষ ও সীমানা নির্মাণের আদেশ দেন। যা তার সন্তান রাজা মহান জারজেস (*Khashayar*) এর আমলে শেষ হয়। যা পরবর্তীতে অ্যাকামেনিড সাম্রাজ্য ধ্বংসের আগ পর্যন্ত বিস্তৃতি লাভ করে।

## আলেকজান্ডার এবং পার্সেপলিস্‌
মিশর জয়ের পর আলেকজান্ডার আরো পূর্বে আসরিয়ার (বর্তমানে উত্তর ইরাক) দিকে অভিযান করেন। সেখানে দারিয়ুস এর নেতৃত্বে গাউগামেলার যুদ্ধে তৃতীয় পারস্য সেনাবাহিনীকে পরাজিত করেন। যুদ্ধে দারিয়ুসের রথের সারথীর মৃত্যু বরণ করলে দারিয়ুস আবার পালাতে থাকেন এবং আলেকজান্ডার তাকে আরবেলা পর্যন্ত ধাওয়া করেন। দারিয়ুস ইকবাটানা পাহাড়ে আশ্রয় নিলে আলেকজান্ডার ব্যাবিলনের উদ্দেশ্যে যাত্রা করেন। 
ব্যাবিলন থেকে আলেকজান্ডার অন্যতম অ্যাকামেনিড রাজধানী সুসাতে যান এবং এর কোষাগার দখল করেন। সেনাবাহিনীর একটি বড় অংশ রয়েল রোড হয়ে পারস্যের রাজধানী পার্সেপলিস্‌ পাঠিয়ে দেন। অন্যদিকে, নিজে দ্রুত পারস্য দরজা দখল করেন (আধুনিক জাগরস্‌ পর্বতে) এবং তারপরই দ্রুত পার্সেপলিস্‌ এর রাজকোষ লুট হবার আগেই সেখানে চলে যান। এর পরবর্তি কয়েক মাস আলেকজান্ডার সেনাবাহিনীকে পার্সেপলিস্‌ লুট করতে দেন। এসময় পার্সেপলিসের পূর্ব দিকের প্রাসাদ যেরসেক্সে আগুন লেগে তা পুরো শহরে ছড়িয়ে যায়।

## তথ্যসূত্র

বিষয়শ্রেণী:ইরানের প্রত্নতাত্ত্বিক স্থান
বিষয়শ্রেণী:ইরানের বিশ্ব ঐতিহ্যবাহী স্থান
বিষয়শ্রেণী:হাখমানেশি স্থাপত্য
বিষয়শ্রেণী:পার্সেপোলিস
বিষয়শ্রেণী:হারানো প্রাচীন শহর ও নগর
বিষয়শ্রেণী:ইরানের সংস্কৃতি
বিষয়শ্রেণী:ফর্স প্রদেশের ভবন ও স্থাপনা
বিষয়শ্রেণী:ফর্স প্রদেশের দর্শনীয় স্থান
বিষয়শ্রেণী:পারস্য শিল্পকলা
বিষয়শ্রেণী:খ্রিস্টপূর্ব ৬ষ্ঠ শতাব্দীতে সম্পন্ন ভবন ও স্থাপনা
ব্যাবিলন

thumb|right|300px|হামুরাবির শাসনামলে (১৭৯২-১৭৫০ খ্রিস্টপূর্বাব্দ) ব্যাবিলন

**ব্যাবিলন** বা **বাবিল** (, ,  , , , ,  *Bābiru*,  *Babili*) ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি।

ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesis 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে।

## তথ্যসূত্র

## বহিঃসংযোগ
* ব্যাবিলন 
* ইরাক চিত্র-ব্যাবিলন স্যাটেলাইট পর্যবেক্ষণ
* ব্যাবিলন স্থানের ফটোগ্রাফ 
* মেসোপটেমিয়ার একটি সামরিক ইতিহাস
* Babylon the Great
* Encyclopaedia Britannica, Babylon
* 1901-1906 Jewish Encyclopedia, Babylon

বিষয়শ্রেণী:ইরাকের ইতিহাস
বিষয়শ্রেণী:ব্যাবিলন
বিষয়শ্রেণী:আমোরীয় নগর
বিষয়শ্রেণী:ইরাকের প্রত্নতাত্ত্বিক স্থান
বিষয়শ্রেণী:ইরাকের প্রাক্তন জনবহুল স্থান
বিষয়শ্রেণী:হিব্রু বাইবেলের নগর
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:ইরাকের বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
প্লুতার্ক

thumb|alt=Alt text|মেস্ত্রিউস প্লুতার্ক

**প্লুতার্ক** (আনু. ৪৬ - ১২০) ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি **মেস্ত্রিউস লুসিয়াস প্লুতার্ক** নামে পরিচিতি লাভ করেন। তিনি *[[প্যারালাল লাইভস]]* ও *[[মোরালিয়া]]* রচনার জন্য প্রসিদ্ধ। প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল।

প্লুতার্ক ৪৬ খ্রিষ্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি *মোরালিয়া* ও তার নিজের *লাইফ অব এন্টনি* বইয়ে স্বাক্ষর করেন।


## তথ্যসূত্র

## বহিঃসংযোগ
* 
* 
* 

বিষয়শ্রেণী:৪৬-এ জন্ম
বিষয়শ্রেণী:১২০-এ মৃত্যু
বিষয়শ্রেণী:১ম শতাব্দীর গ্রিক ব্যক্তি
বিষয়শ্রেণী:১ম শতাব্দীর দার্শনিক
বিষয়শ্রেণী:১ম শতাব্দীর রোমান ব্যক্তি
বিষয়শ্রেণী:২য় শতাব্দীর গ্রিক ব্যক্তি
বিষয়শ্রেণী:২য় শতাব্দীর দার্শনিক
বিষয়শ্রেণী:২য় শতাব্দীর রোমান ব্যক্তি
বিষয়শ্রেণী:প্রাচীন গ্রিক জীবনীকার
বিষয়শ্রেণী:প্রাচীন গ্রিক প্রাবন্ধিক
বিষয়শ্রেণী:রোমান যুগের জীবনীকার
বিষয়শ্রেণী:২য় শতাব্দীর গ্রিক দার্শনিক
বিষয়শ্রেণী:১ম শতাব্দীর গ্রিক দার্শনিক
ম্যাসিডনের দ্বিতীয় ফিলিপ

মেসিডোনিয়ার দ্বিতীয় ফিলিপ খ্রিস্টপূর্ব তৃতীয় শতাব্দীতে মেসিডোনিয়ার রাজা ছিলেন। তিনি ছিলেন মেসিডনের আরগিদ রাজবংশের রাজা এবং রাজা ৩য় অ্যামিনতাসের ৩য় পুত্র। রাজা ফিলিপ গ্রীসের সকল নগর রাষ্ট্র জয় করেন। এরপর তিনি গ্রিক নগররাষ্ট্রসমূহের ফেডারেশন  গঠনের উদ্যোগ নেন। তাঁর পরিকল্পনা অনুযায়ী এ ফেডারেশনের নাম হবে লিগ অব করিন্থ। রাজা নিজে হবেন এ ফেডারেশনের প্রধান শাসক। গ্রিক বাহিনীর সেনানায়ক হয়ে তারপর পারস্য আক্রমণের পরিকল্পনা ছিল। কিন্তু এক দেহরক্ষীর হাতে নিহত হলে তাঁর পরিকল্পনা বাস্তবায়িত  হতে পারেনি।

রাজা ফিলিপের পুত্র ছিলেন মহামতি আলেকজান্ডার।

বিষয়শ্রেণী:মেসোডেনিয়ার রাজা
বিষয়শ্রেণী:খ্রিস্টপূর্ব ৪র্থ শতাব্দীতে খুন হওয়া রাজশাসক
তৃতীয় দারিয়ুস

thumb|
**তৃতীয় দারিয়ুস** বা **কডোমানাস্‌** (খ্রিস্টপূর্ব ৩৮০- খ্রিস্টপূর্ব ৩৩০) পারস্যের অ্যাকামেনিড সাম্রাজ্যের শেষ সম্রাট।তিনি পারস্য ইতিহাসের সফল শাসক। তিনি আলেকজান্ডারের কাছে পরাজিত হলে পারস্য সাম্রাজ্যের পতন ঘটে। যুদ্ধে পরাজিত দারিয়ুস পালিয়ে যাবার সময় আততায়ীর হাতে নিহত হন।ওকে ওর নিজের উত্তরসূরি তেই মেরে ছিল।

বিষয়শ্রেণী:খ্রিস্টপূর্ব ৩৮০-এ জন্ম
বিষয়শ্রেণী:খ্রিস্টপূর্ব ৩৩০-এ মৃত্যু
বিষয়শ্রেণী:পারস্যের শাহ
বিষয়শ্রেণী:শাহনামার চরিত্র
বিষয়শ্রেণী:সিংহাসনচ্যুত রাজশাসক
বিষয়শ্রেণী:খ্রিস্টপূর্ব ৪র্থ শতাব্দীতে খুন হওয়া রাজশাসক
বিরিশিরি

**বিরিশিরি** নেত্রকোণা জেলার দুর্গাপুর উপজেলার ঐতিহ্যবাহী একটি গ্রাম। শুরুতে এটি ইউনিয়ন পরিষদের অন্তর্ভুক্ত থাকলেও দুর্গাপুর পৌরসভা হওয়ার সাথে সাথে সদরের পার্শ্ববর্তী হওয়ায় গ্রামটিকে ওয়ার্ড হিসাবে অন্তর্ভুক্ত করা হয়। । ইংরেজ শাসন আমলে স্থাপিত শত বছরের পুরনো বয়েজ ও গালর্স হাই স্কুল, সরকারী কালচারাল একাডেমী, সোমেশ্বরী নদী, সাগর দিঘী, দুর্গাপুর রাজবাড়ী, পুরাকীর্তি নিদর্শন মঠগড়, মনোরম প্রাকৃতিক পরিবেশ আর দর্শনীয় স্থানগুলোর কারণে পর্যটকদের কাছে এটির যথেষ্ট সুনাম আছে। স্থানীয় অধিবাসীদের ৬০ ভাগ গারো আদিবাসী ৩০ ভাগ মুসলিম, বাকি ১০ ভাগ হিন্দু ও অন্যান্য জনগোষ্ঠী।

এখানে বাসস্ট্যান্ড থাকায় এটি সারাদেশব্যাপী একটি পরিচিত নাম । অনেকে বিরিশিরিকে দুর্গাপুর শহর থেকে আলাদা মনে করেন। কিন্তু বিরিশিরি দুর্গাপুর পৌরসভার একটি ওয়ার্ড। সোমেশ্বরী নদীই দুর্গাপুর ও বিরিশিরিকে আলাদা করেছে।

## দর্শনীয় স্থান
কালচারাল একাডেমি, কমলা রাণীর দিঘী, সোমেশ্বরী নদী।

### কালচারাল একাডেমি
বিরিশিরি কালচারাল একাডেমিতে উপজাতীয় সংস্কৃতি চর্চা করা হয়। এখানে প্রতি বছর উপজাতীয়দের সাংস্কৃতিক অনুষ্ঠানসহ অন্যান্য অনুষ্ঠান হয়ে থাকে। প্রতিটি অনুষ্ঠানে বিভিন্ন এলাকা থেকে প্রচুর জনসমাগম হয়।

### কমলা রাণীর দিঘী
বিরিশিরি ইউনিয়ন পরিষদের পাশেই কমলা রাণীর দিঘী। এই কমলা রাণীর দিঘী সাগর দিঘি নামেও পরিচিত। দিঘীটি পুরোপুরি নদী গর্ভে বিলীন হয়ে গেলেও এর দক্ষিণ পশ্চিম পাড় এখনও কালের স্বাক্ষী হয়ে আছে।

### সোমেশ্বরী নদী
বলা যায় এই নদীটি একটি কয়লা খনি। সারা দিন স্থানীয় দিন-মজুররা এই নদীতে কয়লা তোলে। দিন শেষে স্থানীয় মজুদদারদের কাছে কয়লা বিক্রি করে। মেঘালয়ের গারো পাহাড় থেকে নেমে এসেছে এই সোমেশ্বরী নদী, যার আদি নাম ছিলো ‘সমসাঙ্গ’। বিজয়পুর, রানী খং এসব জায়গায় যেতে হলে এই নদী নৌকায় পাড় হতে হয়।

### কুল্লাগড়া মন্দির
বিজয়পুর যাওয়ার সময় পথেই পড়বে কুল্লাগড়া মন্দির। মন্দিরটির নান্দনিক কারুকার্য দৃষ্টি কাড়ে।

## চিত্রশালা


শুকনো মৌসুমে সোমেশ্বরী নদী.JPG||শুকনো মৌসুমে সোমেশ্বরী নদী
সোমেশ্বরী নদী.JPG|সোমেশ্বরী নদী
সুসং দুর্গাপুরের চিনামাটির পাহাড়.jpg|সুসং দুর্গাপুরের চিনামাটির পাহাড়
Birishiri_Cultural_Academy_.jpg|ক্ষুদ্র নৃ-গোষ্ঠীর কালচারাল একাডেমী, বিরিশিরি
Birishiri.jpg




## তথ্যসূত্র

## বহিঃসংযোগ

* বাংলাদেশ সরকারের তথ্যতীর্থ
*চুনিয়া থেকে বিরিশিরি  - দৈনিক প্রথম আলো
*অবকাশেই বিরিশিরি - banglanews24.com

বিষয়শ্রেণী:নেত্রকোণা জেলার দর্শনীয় স্থান
বিষয়শ্রেণী:নেত্রকোণা জেলার গ্রাম
কলকাতা জেলা

**কলকাতা জেলা** হল ভারতের পশ্চিমবঙ্গ রাজ্যের একটি জেলা। এই রাজ্যের রাজধানী কলকাতার মূল শহরাঞ্চলটিই শুধুমাত্র এই জেলার অন্তর্গত। সেই কারণে এটি একটি নগর জেলা। এটি এই রাজ্যের ক্ষুদ্রতম জেলা এবং সেই সঙ্গে সর্বাধিক জনঘনত্বযুক্ত জেলাও বটে। নগর জেলা হওয়ার কারণে জেলাসদরও এখানেই অবস্থিত। তবে অন্যান্য জেলার মতো কলকাতা জেলা মহকুমা বা সমষ্টি উন্নয়ন ব্লকে বিভক্ত নয়, এমনকি এই জেলায় কোনও জেলাশাসকও নেই। 

## ভাষা

## নির্বাচন
থাম্ব
থাম্ব

## তথ্যসূত্র

## বহিঃসংযোগ
* Map of Kolkata district


বিষয়শ্রেণী:পশ্চিমবঙ্গের জেলা
বিষয়শ্রেণী:ভারতের সংখ্যালঘু ঘনীভূত জেলা
মাইকেল জর্ডান

**মাইকেল জেফরি জর্ডান** () (জন্ম: ১৭ই ফেব্রুয়ারি, ১৯৬৩) এছাড়াও তার আদ্যক্ষর **এমজে** দ্বারা পরিচিত,  একজন অবসরপ্রাপ্ত মার্কিন পেশাদারী বাস্কেটবল খেলোয়াড়। তিনি তার প্রজন্মের সবচেয়ে জনপ্রিয় অ্যাথলিট এবং বিশ্বজুড়ে এনবিএ-র খ্যাতি ছড়িয়ে দিতে ১৯৮০ ও ১৯৯০-এর দশকে গুরুত্বপূর্ণ ভূমিকা রাখেন।  বর্তমানে তিনি শার্লট ববক্যাট্‌স নামক বাস্কেটবল দলের আংশিক মালিক।

জর্ডান দীর্ঘ ১৫ বছর এনবিএ-তে খেলেন ও ইতিহাসের সর্বোচ্চ ম্যাচপ্রতি ৩০.১২ গড় স্কোর নিয়ে অবসর নেন। তিনি শিকাগো বুল্‌স দলের হয়ে খেলে ছয়বার এনবিএ শিরোপা জয় করেন; ছয়বারই তিনি ফাইনালের সবচেয়ে দামী খেলোয়াড় (এমভিপি) পুরস্কার লাভ করেন। এছাড়া তিনি ১০ বার সর্বোচ্চ স্কোরকারীর শিরোপা লাভ করেন এবং ৫ বার লীগের সেরা খেলোয়াড় (লিগ এমভিপি) নির্বাচিত হন। *[[স্পোর্ট্‌স ইলাস্ট্রেটেড]]* ম্যাগাজিন ১৯৯১ সালে তাকে Sportsman of the Year খেতাব দেয়। ১৯৯৯ সালে ইএসপিএন তাকে বিংশ শতাব্দীর সেরা অ্যাথলিট ঘোষণা করে। তার লাফানোর ক্ষমতা ও বহু দূর থেকে লাফিয়ে বল বাস্কেটে "ডাংক" করার জন্য তাকে অনেক সময় "এয়ার জর্ডান* ও "হিজ এয়ারনেস* নামে ডাকা হয়। অনেকেই জর্ডানকে সর্বকালের সেরা বাস্কেটবল খেলোয়াড় মনে করেন।

## তথ্যসূত্র

## বহিঃসংযোগ
* 
* Michael Jordan biography at NBA Encyclopedia
* Michael Jordan's Hall of Fame induction speech
* 
* Michael Jordan Motorsports 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন বাস্কেটবল খেলোয়াড়
বিষয়শ্রেণী:নাস্কার দলের মালিক
বিষয়শ্রেণী:মার্কিন জনহিতৈষী
বিষয়শ্রেণী:আফ্রিকান-মার্কিন ধনকুবের
বিষয়শ্রেণী:মার্কিন শতকোটিপতি
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:শিকাগোর ব্যবসায়ী
বিষয়শ্রেণী:১৯৮৪ গ্রীষ্মকালীন অলিম্পিকের পদক বিজয়ী
বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:১৯৮৪ গ্রীষ্মকালীন অলিম্পিকের বাস্কেটবল খেলোয়াড়
বিষয়শ্রেণী:১৯৯২ গ্রীষ্মকালীন অলিম্পিকের বাস্কেটবল খেলোয়াড়
বিষয়শ্রেণী:আফ্রিকান-মার্কিন বিনিয়োগকারী
বিষয়শ্রেণী:নর্থ ক্যারোলাইনার ব্যবসায়ী
জ্যাকি রবিনসন

right|thumb|150px|জ্যাকি রবিনসন**জ্যাক রোজাভেল্ট "জ্যাকি" রবিনসন** (ইংরেজি: Jack Roosevelt "Jackie" Robinson *জ্যাক্‌ রৌজ়াভেল্ট্‌ জ্যাকী রবিন্‌সন্‌*) (৩১শে জানুয়ারি, ১৯১৯ - ২৪শে অক্টোবর, ১৯৭২) ১৯৪৭ সালে আধুনিক যুগের প্রথম কৃষ্ণাঙ্গ-মার্কিনি খেলোয়াড় হিসেবে মেজর লিগ বেইসবলে অংশ নেন। ১৯৬২ সালে তিনি "বেইসবল হল অফ ফেইম"-এ স্থান পান। তিনি ছয়বার ওয়ার্ল্ড সিরিজ দলের সদস্য ছিলেন। ১৯৪৭ সলে তিনি সেরা নবীন তারকা পুরস্কার পান। ১৯৪৯ সালে তিনি বেইসবল জাতীয় লিগের সেরা খেলোয়াড় (এমভিপি) পুরস্কার পান।

তাঁর সম্মানে প্রতিটি বেইসবল দল তাদের ৪২ নম্বর জার্সিটিকে "অবসর প্রদান" করেছে, অর্থাৎ এই নম্বরের জার্সি কেউ পড়তে পারেন না। রবিনসন ৪২ নবর জার্সি পড়ে খেলতেন। ১৯৫০ সালে তাঁর ওপর একটি আত্মজীবনীমূলক চলচ্চিত্র *[[The Jackie Robinson Story]]* নির্মাণ করা হয়, যাতে তিনি নাম ভূমিকায় অভিনয় করেন। পরবর্তীতে তিনি রাজনীতিতে জড়িয়ে পড়েছিলেন।

## তথ্যসূত্র

## রচনাপঞ্জি

* Rampersad, Arnold. *Jackie Robinson, a Biography*, Alfred A. Knopf (New York), 1997. 
* Tygiel, Jules. *Baseball's Great Experiment*, publisher info??, ISBN ???
* Bigelow, Barbara Carlisle, ed. *Contemporary Black Biography* vol. 6. Gale Research Inc. 1994. 
* Moritz, Charles, ed. *Current Biography Yearbook 1972*, H.W. Wilson Co, New York, 1972. 
* Rothe, Anna, ed. *Current Biography, Who's News and Why 1947*, H.W. Wilson Co, New York, 1948.
* Robinson, Jackie. *I Never Had It Made*. G.P. Putnam's Sons, New York, 1972

বিষয়শ্রেণী:মার্কিন বেসবল খেলোয়াড়
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:১৯১৯-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:আফ্রিকান-মার্কিন টেনিস খেলোয়াড়
বিষয়শ্রেণী:২০শ শতাব্দীর আফ্রিকান-মার্কিন পুরুষ ক্রীড়াবিদ
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন_যুক্তরাষ্ট্রে_বহুমূত্ররোগে_মৃত্যু
জোত্তো দি বন্দোনে

**জোত্তো দি বন্দোনে** () (১২৬৭, কোল্লে দি ভেসপিনিয়ানো, ফ্লোরেন্স-এর কাছে – ৮ই জানুয়ারি, ১৩৩৭, ফ্লোরেন্স), যিনি **জোত্তো** নামেই সুপরিচিত, একজন ফ্লোরেন্সীয় চিত্রশিল্পী ও স্থপতি ছিলেন। তিনি ইতালীয় রেনেসাঁসের প্রথম বড় শিল্পী হিসেবে পরিগণিত।

## জোত্তো-র কিছু চিত্রকর্মের গ্যালারি

Image:Giotto - Scrovegni - -31- - Kiss of Judas.jpg|*[[জুডাস ইস্কারিয়ত|জুডাসের]] চুম্বন*
Image:Dante-alighieri.jpg|দান্তে আলিগিয়েরি
Image:Giotto di Bondone 073.jpg|আস্‌সিসির সেন্ট ফান্সিসের জীবনের একটি দৃশ্য


## তথ্যসূত্র

বিষয়শ্রেণী:ইতালীয় চিত্রশিল্পী
বিষয়শ্রেণী:১২৬৭-এ জন্ম
বিষয়শ্রেণী:১৩৩৭-এ মৃত্যু
বিষয়শ্রেণী:ক্যাথলিক চিত্রশিল্পী
বিষয়শ্রেণী:ইতালীয় রোমান ক্যাথলিক
বেব রুথ

**জর্জ হার্মান রুথ, জুনিয়র** (ইংরেজি: George Herman Ruth, Jr.) (৬ই ফেব্রুয়ারি, ১৮৯৫ - ১৬ই আগস্ট, ১৯৪৮), যিনি "**Babe**", "**The Bambino**", "**The Sultan of Swat**", এবং "**The Colossus of Clout**" নামেও পরিচিত, একজন মার্কিন বেসবল খেলোয়াড়। তিনি বেসবল হল অফ ফেম-এ স্থান পাওয়া প্রথম পাঁচজন খেলোয়ড়ের একজন।

১৯২৭ সালে রুথ এক মৌসুমে ৬০টি হোম রান করার কৃতিত্ব দেখান। এই রেকর্ডটি ৩৪ বছর টিকে ছিল। ১৯৬৯ সালে পেশাদারী বেসবলের ১০০ বছর পূর্তি উপলক্ষে আয়োজিত এক ব্যালটে তিনি বেসবলের সর্বকালের সেরা খেলোয়াড় নির্বাচিত হন। ১৯৯৮ সালে *[[The Sporting News]]* পত্রিকা রুথকে বেসবলের সেরা ১০০ খেলোয়াড়দের মধ্যে ১ নম্বর স্থান দেয়।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:মার্কিন বেসবল খেলোয়াড়
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ ক্রীড়াবিদ
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:খাদ্যনালীর ক্যান্সারে মৃত্যু
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
ওগ্যুস্ত রোদাঁ

**ওগ্যুস্ত রোদাঁ** () (১২ নভেম্বর, ১৮৪০ – ১৭ নভেম্বর, ১৯১৭) ১৯শ ও ২০শ শতাব্দীর একজন বিখ্যাত ফরাসি ভাস্কর। তার কাজ উনিশ শতকের শেষভাগে শিল্পের জগতে গভীর প্রভাব ফেলে। বোজার (Beaux-arts) ধারার যুগপৎ অনুগামী ও বিরোধী এ ভাস্কর জটিল মনুষ্য মূর্তি নির্মাণে অদ্বিতীয় নৈপুণ্য দেখান, যা তাকে পূর্ববর্তী ও পরবর্তী সমস্ত ভাস্কর্য-নির্মাণ ধারা থেকে আলাদা করে রেখেছে।

## ওগ্যুস্ত রোদাঁ ভাস্কর্যের চিত্রশালা

Image:Zürich - Kunsthaus - Rodin's Höllentor IMG 7384 ShiftN.jpg|*[[নরকের দরোজা]]*, ম্যুজে রোদাঁ
Image:Bildhuggarkonst,_Kyssen,_af_Rodin,_Nordisk_familjebok.png|*[[চুম্বন (রোদাঁর স্থাপত্যকর্ম)|চুম্বন]]*
Image:The Thinker.jpg|*[[ভাবুক (রোদাঁর স্থাপত্যকর্ম)|ভাবুক]]*, Sakıp Sabancı Museum, ইস্তাম্বুল


## তথ্যসূত্র

## বহিঃসংযোগ

* Musée Rodin, Paris
* Rodin Museum, Philadelphia
* Rodin Collection, Stanford University
 

বিষয়শ্রেণী:১৮৪০-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:ফরাসি পুরুষ ভাস্কর
বিষয়শ্রেণী:অসম্পূর্ণ
বিষয়শ্রেণী:লেজিওঁ দনরের ফরাসি প্রাপক
বিষয়শ্রেণী:লেজিওঁ দনরের গ্র্যান্ড অফিসার